ལི་ཀྲན་ཧྲུའུ་ཡིས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཅང་ཤིས་མི་དམངས་ལ་བརྩེ་སེམས་ཟབ་མོ་བཅངས་པ་དང་།ཅང་ཤིས་ཀྱི་གསར་བརྗེའི་རྟེན་གཞིའི་ཁུལ་རྙིང་པའི་ཡུལ་དེར་རེ་བ་ཆེན་པོ་བཅོལ་ཡོད་ལ།ཅང་ཤིས་ཀྱི་ལས་དོན་ཐད་ལ་ཁ་ཕྱོགས་རང་བཞིན་དང་།འཐབ་ཇུས་རང་བཞིན།མཛུབ་ཁྲིད་རང་བཞིན།དམིགས་སའི་རང་བཞིན་བཅས་ཧ་ཅང་ཆེན་པོ་ལྡན་པའི་མཛུབ་སྟོན་གྱི་བླང་བྱ་གལ་ཆེན་བཏོན་པ་དང་།དེ་ནི་ཅང་ཤིས་ཀྱི་ལས་དོན་གྱི་སྤྱིའི་བྱེད་ཕྱོགས་དང་སྤྱིའི་རྩ་འཛིན་ཞིག་ཡིན་པས་ལག་བསྟར་དོན་འཁྱོལ་བྱ་རྒྱུར་ཏན་ཏན་ཏིག་ཏིག་ངང་དམ་འཛིན་ཡག་པོ་བྱེད་དགོས།ཅང་ཤིས་ནི་གསར་བརྗེའི་ཡུལ་ཞིག་དང་རེ་བས་ཁེངས་པའི་ཡུལ་ཞིག་ཡིན་པ་དེར་འཕེལ་རྒྱས་ཀྱི་རྨང་གཞི་ཡག་པོ་ལྡན་ཡོད།བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་སྲ་ཞིང་བརྟན་པའི་འགོ་ཁྲིད་འོག་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་མཛུབ་ཁྲིད་འོག་ཅང་ཤིས་ཞིང་ཨུད་དང་ཞིང་ཆེན་སྲིད་གཞུང་གིས་མི་རིགས་ཁག་གི་ལས་བྱེད་མང་ཚོགས་ལ་མཐུན་སྒྲིལ་སྣེ་ཁྲིད་ཀྱིས་ཅིན་ཀང་རི་བོའི་སྙིང་སྟོབས་དར་སྤེལ་ཤུགས་ཆེན་བཏང་སྟེ་དཀའ་སྤྱད་འབད་བརྩོན་དང་གསར་འབྱེད་ཡར་བརྩོན་བྱས་ཚེ་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རླབས་ཆེན་བྱ་གཞག་དེ་ཅང་ཤིས་ཀྱི་གསོན་ཉམས་ལྡན་པའི་ལག་ལེན་ཁྲོད་ལེའུ་གསར་པ་ཞིག་རྩོམ་ཐུབ་ངེས་རེད་ཅེས་ནན་བཤད་གནང་བ་རེད།